Tίτλος του μαθήματος | Αστροφυσική ΙΙ
Κωδικός αριθμός μαθήματος | TAE454
Τύπος του μαθήματος | Επιλογής
Επίπεδο του μαθήματος | Προπτυχιακό
Έτος σπουδών | Τέταρτο
Εξάμηνο | Ογδοο
Πιστωτικές μονάδες ECTS | 5
Όνομα του διδάσκοντος/των διδασκόντων | Ε. Π. Χριστοπούλου, Λέκτορας
Επιδιωκόμενα μαθησιακά αποτελέσματα του μαθήματος | Στο τέλος αυτού του μαθήματος ο φοιτητής θα μπορεί να κατανοεί τον κύκλο ζωής αστέρων διαφορετικής μάζας και το θάνατό τους. περιγράφει τα διάφορα είδη των μεταβλητών αστέρων και να κατανοεί το μηχανισμό εξέλιξης των διπλών συστημάτων. παρουσιάζει τον τρόπο δημιουργίας πλανητικών νεφελωμάτων και το σχηματισμό λευκών νάνων. γνωρίζει τον τρόπο σχηματισμού των υπερκαινοφανών, τα ιδιαίτερα χαρακτηριστικά τους, και τα υπολείμματα υπερκαινοφανών. περιγράφει τα χαρακτηριστικά ενός αστέρα νετρονίων και μιας μελανής οπής. αξιολογεί τα παρατηρησιακά δεδομένα μελανών οπών, διαφόρων μεγεθών. γνωρίζει τα συστατικά της μεσοαστρικής ύλης και το ρόλο τους στη γένεση αστέρων. διακρίνει τους διάφορους τύπους νεφελωμάτων (περιοχές HII, σκοτεινά, ανάκλασης). κατανοεί τους μηχανισμούς κοσμικής επιτάχυνσης και τη φύση των κοσμικών ακτίνων
Δεξιότητες | Στο τέλος αυτού του μαθήματος ο φοιτητής θα έχει περαιτέρω αναπτύξει τις ακόλουθες δεξιότητες 1. μαθηματική εφαρμογή των αρχών της φυσικής στη μελέτη της εξέλιξης των αστέρων της μεσοαστρικής ύλης. 2. ικανότητα να διασαφηνίζει και να αξιολογεί τα παρατηρησιακά δεδομένα τα σχετικά με το θάνατο των αστέρων, τα υπολείμματά τους και την αλληλεπίδραση τους με τη μεσοαστρική ύλη. 3. ικανότητα να υιοθετεί μεθοδολογία στη λύση σχετικών προβλημάτων.
Προαπαιτήσεις | Δεν υπάρχουν προαπαιτούμενα μαθήματα. Οι φοιτητές πρέπει να έχουν παρακολουθήσει και περάσει επιτυχώς το υποχρεωτικό μάθημα του 1ου εξαμήνου του 2ου έτους «Εισαγωγή στην Αστρονομία και Αστροφυσική» και το υποχρεωτικό μάθημα του 1ου εξαμήνου του 4ου έτους «Αστροφυσική Ι»
Περιεχόμενα (ύλη) του μαθήματος | Γένεση και εξέλιξη των αστέρων διαφορετικών μαζών. Μεταβλητοί αστέρες. Περιστρεφόμενοι αστέρες. Μαγνητικοί αστέρες, Καινοφανείς. Υπερκαινοφανείς. Λευκοί νάνοι. Παλμικοί αστέρες. Μελανές οπές. Μεσοαστρική ύλη (συμπλέγματα περιοχών ΗΙΙ- μοριακά νέφη, πλανητικά νεφελώματα, υπολείμματα υπερκαινοφανών). Κοσμικά μαγνητικά πεδία, Κοσμικές ακτίνες .
Συνιστώμενη βιβλιογραφία προς μελέτη | «Αστέρες και μεσοαστρική ύλη» Χ.Γούδη, Εκδόσεις Παν/μίου Πατρών
Διδακτικές και μαθησιακές μέθοδοι | Παραδόσεις με χρήση powerpoint και animations, επίλυση προβλημάτων, παρουσίαση video αστρονομικού ενδιαφέροντος, ασκήσεις πολλαπλής επιλογής επανάληψης και εμπέδωσης της ύλης στην ιστοσελίδα του μαθήματος. Οι διαλέξεις έχουν σχεδιαστεί με σκοπό να εισάγουν και να ερμηνεύσουν τις επιστημονικές ιδέες, να διεγείρουν το ενδιαφέρον ως προς τη συνιστώμενη βιβλιογραφία, να την αναπτύξουν και πολλές φορές να επεκταθούν και σε θέματα πέρα από αυτή. Οι φοιτητές παροτρύνονται στην αλληλεπίδραση μέσω ερωτήσεων και στο σχολιασμό των μεθόδων λύσης προβλημάτων
Μέθοδοι αξιολόγησης/βαθμολόγησης | 1) Πέντε γραπτές εργασίες επίλυσης προβλημάτων 2) Δύο γραπτές εξετάσεις 3) Προφορική παρουσίαση 15 λεπτών εκ μέρους των φοιτητών επί αστροφυσικών θεμάτων στο τέλος του εξαμήνου.
Γλώσσα διδασκαλίας | Ελληνική