ΦΟΙΤΗΤΙΚΗ ΛΕΣΧΗ - ΔΙΕΥΘΥΝΣΗ ΦΟΙΤΗΤΙΚΗΣ ΜΕΡΙΜΝΑΣ
(τηλ. 2610-997970)
ΣΙΤΙΣΗ ΦΟΙΤΗΤΩΝ
Για τη δωρεάν σίτιση των φοιτητών του Πανεπιστημίου Πατρών
κατά το ακαδημαϊκό έτος 2011-2012

Α. Δωρεάν σίτισης δικαιούνται:

1. Οι άγαμοι προπτυχιακοί φοιτητές που δεν διαθέτουν δικό τους εισόδημα και:

α) Οι γονείς τους διαμένουν μόνιμα μακριά από την Πάτρα και δεν διαθέτουν συνολικό ετήσιο δηλούμενο οικογενειακό εισόδημα δεν υπερβαίνει τα ποσά που αναγράφονται στον επισυναπτόμενο πίνακα

β) Διαμένουν μόνιμα στην Πάτρα και δεν διαθέτουν κατά περίπτωση, συνολικό ετήσιο δηλούμενο οικογενειακό εισόδημα πάνω από τα τα ποσά που αναγράφονται στον επισυναπτόμενο πίνακα

ΟΡΙΑ ΕΙΣΟΔΗΜΑΤΟΣ ΔΩΡΕΑΝ ΣΙΤΙΣΗΣ ΑΚΑΔ. ΕΤΟΥΣ 2011-2012
ΜΙΣΘΩΤΟΙ

| 1 παιδί | 2 παιδιά | 3 παιδιά | 4 παιδιά | 5 παιδιά
Εκτός Πατρών 2ος φοιτητής 3ος φοιτητής | 44500 | 46500 47500 | 48500 49500 50500 | 50500 51500 52500 | 52500 53500 54500
Πατρινοί 2ος φοιτητής 3ος φοιτητής | 37500 | 39500 40500 | 41500 42500 43500 | 43500 44500 45500 | 45500 46500 47500

ΕΛΕΥΘΕΡΟΙ ΕΠΑΓΓΕΛΜΑΤΙΕΣ

| 1 παιδί | 2 παιδιά | 3 παιδιά | 4 παιδιά | 5 παιδιά
Εκτός Πατρών 2ος φοιτητής 3ος φοιτητής | 34000 | 36000 37000 | 38000 39000 40000 | 40000 41000 42000 | 42000 43000 44000
Πατρινοί 2ος φοιτητής 3ος φοιτητής | 26500 | 28500 29500 | 30500 31500 32500 | 32500 33500 34500 | 34500 35500 36500

Ορφανοί φοιτητές: 30000
΄Εγγαμοι φοιτητές: 30000
Μισθωτοί-΄Εγγαμοι φοιτητές: 42000

*Στα ποσά των ανωτέρω περιπτώσεων προστίθενται 3000 Ευρώ εάν ο αδελφός φοιτητής φοιτά σε ίδρυμα με άλλη έδρα και εκτός κατοικίας γονέων.

2. Οι άγαμοι προπτυχιακοί φοιτητές όταν το δικό τους εισόδημα, που προκύπτει από την φορολογική τους δήλωση, συνυπολογιζόμενο αθροιστικά με το αντίστοιχο εισόδημα των γονέων τους, δεν υπερβαίνει τα ποσά τα οποία αναγράφονται στον επισυναπτόμενο πίνακα.
3. Οι φοιτητές, όταν δεν ζει κανένας γονέας , δικαιούνται δωρεάν σίτισης αν δεν διαθέτουν δικό τους ετήσιο συνολικό εισόδημα πάνω από 30.000 ευρώ.
4. Οι έγγαμοι φοιτητές, αν δεν διαθέτουν οικογενειακό ετήσιο εισόδημα πάνω από 30.000 ευρώ.
5. Οι έγγαμοι μισθωτοί φοιτητές, αν δεν διαθέτουν οικογενειακό ετήσιο εισόδημα πάνω από 42.000 ευρώ.

Ο Φοιτητής παύει να έχει το δικαίωμα δωρεάν σίτισης, όταν:
α) Περατώσει επιτυχώς τις σπουδές του.
β) Συμπληρώσει το ανώτερο όριο χρόνου λήψης της παροχής δωρεάν σίτισης, σύμφωνα με το νόμο (τόσα χρόνια όσα απαιτούνται για την περάτωση των σπουδών προσαυξανόμενα κατά δύο).

Β. Ποιοι δεν δικαιούνται σίτισης:
α) Δεν δικαιούνται δωρεάν σίτισης οι φοιτητές που κατατάχθηκαν ως πτυχιούχοι για την απόκτηση και άλλου πτυχίου και όσοι γράφτηκαν ύστερα από επιτυχείς κατατακτήριες εξετάσεις (πτυχιούχοι Ανωτάτων και Ανωτέρων Σχολών),
β) Οι αλλοδαποί φοιτητές, εκτός ειδικών περιπτώσεων (υποτρόφων των Υπουργείων Παιδείας, Εξωτερικών και Εθνικής Οικονομίας ή φιλοξενούμενων σύμφωνα με εγκεκριμένα προγράμματα συνεργασίας),
γ) Οι στρατευμένοι φοιτητές και για όσο χρόνο διαρκεί η στράτευση.
δ) Οι φοιτητές που διέκοψαν τη φοίτηση για οποιοδήποτε λόγο και για όσο χρόνο ισχύει η διακοπή μετά από απόφαση του Διοικητικού Συμβουλίου του Τμήματός τους.

Γ. Απαιτούμενα Δικαιολογητικά:
Ο φοιτητής, που δικαιούται και επιθυμεί να σιτίζεται δωρεάν, πρέπει να υποβάλλει στην Διεύθυνση Φοιτητικής Μέριμνας, απλή αίτηση για την δωρεάν σίτισή του (το έντυπο της αίτησης το δίνει η Υπηρεσία) με τα εξής δικαιολογητικά:
α) Πιστοποιητικό σπουδών στο οποίο να φαίνονται:
-το ακαδημαϊκό έτος της πρώτης εγγραφής του στο Πανεπιστήμιο,
-και ο τρόπος εισαγωγής στο Πανεπιστήμιο (εξετάσεις, μετεγγραφή, ή κατάταξη για άλλο πτυχίο κ.λπ.).
β) Εκκαθαριστικό σημείωμα της οικείας Δ.Ο.Υ. για το ετήσιο συνολικό δηλούμενο εισόδημα των γονέων, οικονομικού έτους 2011 (πρωτότυπο ή επικυρωμένο φωτοαντίγραφο) και, εάν δεν υποβάλλουν φορολογική δήλωση οι γονείς, θα καταθέσουν υπεύθυνη δήλωσή τους, προς την Διεύθυνση Φοιτητικής Μέριμνας (εις διπλούν), στην οποία να δηλώνουν: i) Ότι δεν υποχρεούνται να υποβάλλουν φορολογική δήλωση και ii) Την αρμόδια για την φορολογία του εισοδήματός τους Δημόσια Οικονομική Υπηρεσία (Δ.Ο.Υ.). Την υπεύθυνη αυτή δήλωσή τους θα καταθέτουν στην οικεία Δ.Ο.Υ., η οποία, αφού κρατήσει την μία για έλεγχο, θα τους παραδίδει την άλλη με καταχωρημένη σ΄αυτή πράξη ότι: "παραλήφθηκε όμοια δήλωση προς έλεγχο", η οποία και θα προσκομίζεται στην Φοιτητική Λέσχη.
γ) Εκκαθαριστικό σημείωμα της οικείας Δ.Ο.Υ. για το ετήσιο δηλούμενο ατομικό εισόδημα (οικονομικού έτους 2011), εφόσον ο φοιτητής υποβάλλει και ο ίδιος χωριστή φορολογική δήλωση.
δ)Υπεύθυνη δήλωση στην οποία ο φοιτητής θα δηλώνει τα εξής:
-Τον τόπο της μόνιμης κατοικίας των γονέων του.
-Εάν έχει δικό του εισόδημα και αν υποβάλλει ή όχι φορολογική δήλωση ο ίδιος.
-Τον αριθμό των παιδιών που δηλώνουν στην φορολογική τους δήλωση οι γονείς του.
-Ότι δεν έχει πτυχίο άλλης Σχολής και
-Τα αδέλφια του που τυχόν είναι φοιτητές ή σπουδαστές.
ε) Ληξιαρχική Πράξη θανάτου των γονέων αν αυτοί δεν είναι στη ζωή.
στ) Δύο (2) πρόσφατες όμοιες φωτογραφίες (ταυτότητας) του φοιτητή.
ζ) Βεβαίωση σπουδών αδελφού του, εφόσον αυτός είναι φοιτητής.

Δ. Οι Κύπριοι φοιτητές αντί εκκαθαριστικού σημειώματος Δ.Ο.Υ. θα υποβάλλουν πιστοποιητικό οικονομικής αδυναμίας που θα εκδοθεί από το τμήμα Κοινωνικής Ευημερίας του Υπουργείου Οικονομικών της Κύπρου για το έτος 2011-2012.

Ε. Οι φοιτητές τέκνα ομογενών οι γονείς των οποίων είναι μόνιμα εγκατεστημένοι στο εξωτερικό και η εκεί προσφερόμενη εργασία τους είναι της μορφής του ειδικευμένου ή ανειδίκευτου εργάτη, θα προσκομίσουν αντίστοιχη βεβαίωση, η οποία θα χορηγείται από την εκεί Ελληνική Προξενική Αρχή.

ΣΤ. Οι φοιτητές των οποίων οι γονείς είναι διαζευγμένοι θα υποβάλλουν εκκαθαριστικό σημείωμα της Δ.Ο.Υ. με το εισόδημα του γονιού που έχει την γονική μέριμνα, η οποία αποδεικνύεται με την δικαστική απόφαση χωρισμού ή στην περίπτωση διάστασης με ένορκη βεβαίωση δύο μαρτύρων.

Ζ. Η αίτηση με όλα τα δικαιολογητικά, πλήρως ενημερωμένα από τον ίδιο τον φοιτητή και τις άλλες αρμόδιες υπηρεσίες, πρέπει να υποβληθούν ταυτόχρονα. Εάν δεν υποβάλλεται φορολογική δήλωση, η Διεύθυνση Φοιτητικής Μέριμνας μπορεί να ζητά και άλλα, κατά την κρίση της, αποδεικτικά στοιχεία για την οικονομική και περιουσιακή κατάσταση του ενδιαφερομένου προκειμένου να αποφανθεί αν δικαιούται ή όχι σίτισης.
Η υποβολή των αιτήσεων στην Φοιτητική Λέσχη αρχίζει με την έναρξη του Ακαδημαϊκού Έτους και η δωρεάν σίτιση την 1η Σεπτεμβρίου, (και τελειώνει την 30η Ιουνίου του επομένου έτους) οπωσδήποτε όμως μετά την υποβολή της αίτησης και εντός 5 ημερών από της υποβολής, προκειμένου να ενημερωθεί εν τω μεταξύ η Φοιτητική Λέσχη και υπολογίσει τους αιτούντες στον καθημερινό αριθμό σιτιζομένων.
Είναι γνωστό ότι όλοι οι δικαιούμενοι δωρεάν σιτίσεως φοιτητές θα σιτίζονται στο εστιατόριο της Φοιτητικής Λέσχης (Πανεπιστημιούπολη), με μόνη την επίδειξη της ειδικής κάρτας σίτισης, που θα χορηγήσει η Διεύθυνση Φοιτητικής Μέριμνας. Η σίτιση εκεί περιλαμβάνει πρωινό-μεσημβρινό-βραδινό φαγητό. Σίτιση δεν παρέχεται κατά τις ημέρες των διακοπών των Χριστουγέννων και του Πάσχα.

Η. Οι νεοεγγραφόμενοι φοιτητές πρέπει να υποβάλλουν τις αιτήσεις τους μέσα σε 15 μέρες από την εγγραφή τους.