Διατμηματικό Πρόγραμμα Mεταπτυχιακών Σπουδών

στην ΗΛΕΚΤΡΟΝΙΚΗ και ΕΠΕΞΕΡΓΑΣΙΑ της ΠΛΗΡΟΦΟΡΙΑΣ

http://www.hep.upatras.gr

A πό το Τμήμα ΦΥΣΙΚΗΣ σε συνεργασία με τα Τμήματα ΙΑΤΡΙΚΗΣ και ΒΙΟΛΟΓΙΑΣ

##### ΑΝΤΙΚΕΙΜΕΝΟ

Το Διατμηματικό Πρόγραμμα Μεταπτυχιακών Σπουδών στην «Ηλεκτρονική και Επεξεργασία της Πληροφορίας» (ΔΠΜΣ-ΗΕΠ) έχει τεχνολογική κατεύθυνση και αντικείμενο την λήψη, ανάλυση των φυσικών σημάτων και επεξεργασία της πληροφορίας που περιέχουν. Η Ηλεκτρονική και η Πληροφορική αποτελούν τις βασικές επιστήμες που θα χρησιμοποιηθούν για τον παραπάνω σκοπό.

Αφορά πτυχιούχους τμημάτων Φυσικής, Βιολογίας, Ιατρικής, Γεωλογίας, M αθηματικών, Ηλεκτρολόγων Μηχανικών, Μηχανολόγων Μηχανικών, Μηχανικών Η/Υ και Πληροφορικής, ημεδαπών ΑΕΙ ή αντιστοίχων ιδρυμάτων της αλλοδαπής. Γίνονται επίσης δεκτές προς εξέταση αιτήσεις υποψηφιότητας κατόχων τίτλων σπουδών συναφών Τμημάτων των ΤΕΙ.

Χρηματοδοτείται από το Υπουργείο Παιδείας (ΕΠΕΑΕΚ ΙΙ)

Το τμήμα Φυσικής παρέχει την γραμματειακή υποστήριξη.

##### ΣΠΟΥΔΕΣ-ΜΑΘΗΜΑΤΑ

Ο αριθμός των μαθημάτων είναι 12. Διδάσκονται σε 2 εξάμηνα. Τα μαθήματα κορμού είναι 10 και οι επιλογές 2 (από 4). Στο 3ο εξάμηνο εκπονείται η Ειδική Ερευνητική Εργασία (διπλωματική).

Μαθήματα:

Σχεδίαση Ψηφιακών Συστημάτων με VHDL

Μετάδοση Πληροφορίας

Ηλεκτρονικά Αναλογικά Κυκλώματα

Συστήματα Επεξεργασίας Σημάτων με DSPs

Ψηφιακή Επεξεργασία Σήματος

Ψηφιακή Επεξεργασία Εικόνας

Ειδικά Θέματα Ψηφιακής Επεξεργασίας Σήματος και Εικόνας

Προγραμματισμός σε Windows ( C++) και στο Διαδίκτυο

Αισθητήρες Μικροελεγκτές και Συστήματα Συλλογής Δεδομένων

Αναλογικά Ολοκληρωμένα Κυκλώματα

Επεξεργασία Φωνής και Συστήματα Ήχου (επιλογή)

Γεωφυσικά Σήματα και Σήματα Τηλεπισκόπισης (επιλογή)

Βιολογικά Σήματα και Σήματα Περιβάλλοντος (επιλογή)

Βιοϊατρικά Σήματα και Εικόνες (επιλογή)

Στο ΠΜΣ διδάσκουν μέλη ΔΕΠ των συνεργαζομένων Τμημάτων καθώς και καθηγητές άλλων τμημάτων του Πανεπιστημίου Πατρών. Σεμινάρια και σειρές διαλέξεων δίνονται από καθηγητές και ερευνητές ανεγνωρισμένου κύρους από Πανεπιστήμια και Ερευνητικά Κέντρα της Ελλάδας και του Εξωτερικού.

##### ΥΠΟΤΡΟΦΙΕΣ -ΕΝΙΣΧΥΣΗ

Προβλέπονται 4 υποτροφίες σε κάθε εξάμηνο και Οικονομική ενίσχυση για προσφορά βοηθητικού εκπαιδευτικού έργου

##### ΛΕΙΤΟΥΡΓΙΑ - ΠΛΗΡΟΦΟΡΙΕΣ

Το ΔΠΜΣ-ΗΕΠ λειτουργεί από το Ακαδ. Ετος 2002-2003. Η επιλογή φοιτητών γίνεται τον μήνα Σεπτέμβριο και προηγείται σχετική προκήρυξη. Πληροφορίες παρέχονται στα τηλ 2610 997445 (γραμματεία Τομέα Η/Υ), 2610 996073, 2610 996077 (γραμματεία Τμήματος Φυσικής), 2610 996058 ( Καθηγητής Σ. Φωτόπουλος)

Διατμηματικό Πρόγραμμα Mεταπτυχιακών Σπουδών στην

"ΕΠΙΣΤΗΜΗ και ΤΕΧΝΟΛΟΓΙΑ των ΠΟΛΥΜΕΡΩΝ"

Τα Τμήματα Επιστήμης των Υλικών, Φυσικής, Χημείας και Χημικών Μηχανικών του Πανεπιστημίου Πατρών οργανώνουν και λειτουργούν από κοινού Διατμηματικό Μεταπτυχιακό Πρόγραμμα Σπουδών στην Επιστήμη και Τεχνολογία Πολυμερών.

Το Π.Μ.Σ. απονέμει Μεταπτυχιακό Δίπλωμα Ειδίκευσης και Διδακτορικό στην Επιστήμη και Τεχνολογία των Πολυμερών. Οι τίτλοι απονέμονται από κοινού από τα συνεργαζόμενα Τμήματα των οποίων τα ονόματα εμφανίζονται στους χορηγούμενους τίτλους σπουδών.

ΚΑΤΗΓΟΡΙΕΣ ΠΤΥΧΙΟΥΧΩΝ:

Στο Π.Μ.Σ. γίνονται δεκτοί πτυχιούχοι των Τμημάτων των Σχολών Θετικών Επιστημών, Πολυτεχνικών, καθώς και πτυχιούχοι Α.Τ.Ε.Ι. κατευθύνσεων συναφών προς τα άνω αναγραφόμενα Τμήματα.

Η επιτροπή επιλογής που ορίζεται από την Ειδική Διατμηματική Επιτροπή (Ε.Δ.Ε.) του Π.Μ.Σ. μπορεί να ζητήσει την εξέταση ορισμένων κατηγοριών υποψηφίων σε συγκεκριμένα μαθήματα.

ΧΡΟΝΙΚΗ ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ:

Η χρονική διάρκεια του Προγράμματος για την απόκτηση του Μεταπτυχιακού Διπλώματος Ειδίκευσης (Μ.Δ.Ε.) ορίζεται σε 4 εξάμηνα. Η μέγιστη διάρκεια φοίτησης για την απόκτησης Μ.Δ.Ε. είναι έξι (6) εξάμηνα.

Η χρονική διάρκεια του Προγράμματος για την απόκτηση Διδακτορικού Διπλώματος. ορίζεται σε 2 κατ΄ελάχιστον εξάμηνα μετά τη λήψη του Μ.Δ.Ε.

Διατμηματικό Πρόγραμμα Mεταπτυχιακών Σπουδών

στην "ΙΑΤΡΙΚΗ ΦΥΣΙΚΗ"

(http://www.med.upatras.gr)

Τα Τμήματα Ιατρικής και Φυσικής οργανώνουν και λειτουργούν Διατμηματικό Πρόγραμμα Μεταπτυχιακών Σπουδών στην Ιατρική Φυσική (ΔΠΜΣΙΦ).

ΜΕΤΑΠΤΥΧΙΑΚΟΙ Τ1Τ ΛΟΙ:

Το ΔΠΜΣΙΦ οδηγεί στην απονομή:

α) Μεταπτυχιακού Διπλώματος Ειδίκευσης στην Ιατρική Φυσική και

β) Διδακτορικού Διπλώματος.

ΚΑΤΗΓΟΡΙΕΣ ΠΤΥΧΙΟΥΧΩΝ

Στο ΔΠΜΣΙΦ γίνονται δεκτοί, μετά από ανοιχτή προκήρυξη και επιλογή πτυχιούχοι ή διπλωματούχοι των Τμημάτων Φυσικής, Ιατρικής, Ηλεκτρολόγων Μηχανικών και Μηχανικών Ηλεκτρονικών Υπολογιστών των ΑΕΙ της ημεδαπής ή αντίστοιχων τμημάτων ομοταγών ιδρυμάτων της αλλοδαπής, των οποίων το πτυχίο έχει αναγνωρισθεί από το ΔΟΑΤΑΠ.

Γίνονται επίσης κατ' αρχήν δεκτές προς εξέταση, αιτήσεις υποψηφιότητας κατόχων τίτλων σπουδών συναφών Τμημάτων των ΑΤΕΙ σύμφωνα με την ισχύουσα νομοθεσία. Επίσης γίνονται δεκτοί και απόφοιτοι ισότιμων Τμημάτων συγγενούς γνωστικού αντικειμένου της ημεδαπής ή της αλλοδαπής, τεχνολογικής κατεύθυνσης, για τους οποίους η απόκτηση του Μ.Δ.Ε. ή και Δ.Δ. δεν συνεπάγεται και την απόκτηση του βασικού Διπλώματος των συνεργαζομένων Τμημάτων. Με τον ίδιο ως άνω περιορισμό γίνονται κατ' αρχήν δεκτές προς εξέταση και αιτήσεις υποψηφιότητας κατόχων τίτλων σπουδών λοιπών Τμημάτων, σύμφωνα με τα προβλεπόμενα στις ισχύουσες διατάξεις.

ΧΡΟΝΙΚΗ ΔΙΑΡΚΕΙΑ

Το ΔΠΜΣΙΦ αρχικά οδηγεί στην απονομή Μεταπτυχιακού Διπλώματος Ειδίκευσης στην Ιατρική Φυσική και διαρκεί προς τούτο τέσσερα «Διδακτικά Εξάμηνα».

Το πρώτο, το δεύτερο και το τρίτο «Διδακτικό Εξάμηνο» περιλαμβάνουν διδασκαλία (παραδόσεις, εργαστηριακές ασκήσεις και εξετάσεις). Το τρίτο και το τέταρτο «Διδακτικό Εξάμηνο» περιλαμβάνουν κυρίως την εκπόνηση της «Διπλωματικής Εργασίας» και την εξέταση του φοιτητή σ' αυτήν.

Το ΔΠΜΣΙΦ απονέμει και Διδακτορικό Δίπλωμα Προς τούτο επιπλέον των ανωτέρω τεσσάρων «Διδακτικών Εξαμήνων», περιλαμβάνει και περαιτέρω εκπαίδευση, η διάρκεια της οποίας είναι τουλάχιστον άλλα δύο διδακτικά εξάμηνα και το περιεχόμενο της καθορίζεται ανάλογα με το αντικείμενο της διδακτορικής διατριβής που θα εκπονηθεί. Δηλ. οι σπουδές για το Διδακτορικό διαρκούν τουλάχιστον έξι Διδακτικά εξάμηνα.

Μετά την επιτυχή ολοκλήρωση των δυο πρώτων εξαμήνων σπουδών και εφόσον το επιτρέπουν οι συνθήκες, είναι δυνατή η εκπλήρωση ενός τετραμήνου πρακτικής άσκησης σε Νοσοκομείο παράλληλα με την εκπόνηση της διπλωματικής εργασίας.

Ο μέγιστος χρόνος παραμονής στο ΔΠΜΣ είναι για μεν το δίπλωμα ειδίκευσης τρία (3) έτη, για δε το διδακτορικό δίπλωμα πέντε (5) έτη συμπεριλαμβανομένου και του χρόνου παραμονής στο Πρόγραμμα ειδίκευσης.

Παράταση των προθεσμιών αυτών γενικώς δεν επιτρέπεται. Κατ' εξαίρεση, σε ειδικές περιπτώσεις, μπορεί να δοθεί μικρή παράταση μετά από αιτιολογημένη απόφαση της Ειδικής Διατμηματικής Επιτροπής.

Διατμηματικό Πρόγραμμα Μεταπτυχιακών Σπουδών

στις "ΠΕΡΙΒΑΛΛΟΝΤΙΚΕΣ ΕΠΙΣΤΗΜΕΣ"

Τα Τμήματα Βιολογίας, Γεωλογίας, Μαθηματικών, Φυσικής και Χημείας, οργανώνουν Διατμηματικό - Διεπιστημονικό Πρόγραμμα Μεταπτυχιακών Σπουδών.

Το Π.Μ.Σ. απονέμει Μεταπτυχιακό Δίπλωμα Ειδίκευσης και Διδακτορικό στις Περιβαλλοντικές Επιστήμες. Οι τίτλοι απονέμονται από κοινού από τα συνεργαζόμενα Τμήματα των οποίων τα ονόματα εμφανίζονται στους χορηγούμενους τίτλους σπουδών.

ΚΑΤΗΓΟΡΙΕΣ ΠΤΥΧΙΟΥΧΩΝ:

Στο Π.Μ.Σ. γίνονται δεκτοί πτυχιούχοι των Τμημάτων των Σχολών Θετικών Επιστημών, Πολυτεχνικών, Ιατρικών, Γεωπονικών και λοιπών σχετικών με το Περιβάλλον Σχολών και Τμημάτων των Α.Ε.Ι. της ημεδαπής ή αντιστοίχων της αλλοδαπής, καθώς και πτυχιούχοι Α.Τ.Ε.Ι. κατευθύνσεων συναφών προς τα άνω αναγραφόμενα Τμήματα.

Η επιτροπή επιλογής που ορίζεται από την Ειδική Διατμηματική Επιτροπή (Ε.Δ.Ε.) του Π.Μ.Σ. μπορεί να ζητήσει την εξέταση ορισμένων κατηγοριών υποψηφίων σε συγκεκριμένα μαθήματα.

ΧΡΟΝΙΚΗ ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ:

Η χρονική διάρκεια του Προγράμματος για την απόκτηση του Μεταπτυχιακού Διπλώματος Ειδίκευσης (Μ.Δ.Ε.) ορίζεται σε 4 εξάμηνα. Η μέγιστη διάρκεια φοίτησης για την απόκτησης Μ.Δ.Ε. είναι έξι (6) εξάμηνα.

Η χρονική διάρκεια του Προγράμματος για την απόκτηση Διδακτορικού Διπλώματος μετά τη λήψη του Μ.Δ.Ε. ορίζεται σε 4 εξάμηνα.

Διατμηματικό Πρόγραμμα Μεταπτυχιακών Σπουδών

στην "ΠΛΗΡΟΦΟΡΙΚΗ ΕΠΙΣΤΗΜΩΝ ΖΩΗΣ"

(http://www.pez.upatras.gr)

Τα Τμήματα Ιατρικής, Φαρμακευτικής, Βιολογίας, Φυσικής και Μηχανικών Η/Υ και Πληροφορικής του Πανεπιστημίου Πατρών οργανώνουν και λειτουργούν από το Aκαδ. έτος 2003-04 Διατμηματικό Πρόγραμμα Μεταπτυχιακών Σπουδών στην «Πληροφορική Επιστημών Ζωής».

ΑΝΤΙΚΕIΜΕΝΟ-ΣΚΟΠΟΣ

Το Διατμηματικό Μεταπτυχιακό Πρόγραμμα Σπουδών στην «Πληροφορική Επιστημών Ζωής», έχει ως στόχο τη μετεκπαίδευση των πτυχιούχων Τμημάτων σχετικών είτε προς την Πληροφορική είτε προς τις Επιστήμες Ζωής (ΠΕΖ) σε αυτή τη νέα υβριδική επιστήμη αιχμής. Ως Πληροφορική Επιστημών Ζωής ορίζεται ο νέος διεπιστημονικός κλάδος, ο οποίος χρησιμοποιεί τις επιστήμες πληροφορικής και τεχνολογίας Η/Υ για να επιλύσει προβλήματα των επιστημών ζωής - informatics for life sciences (π.χ. Λογισμικά εργαλεία ανάλυσης και διαχείρισης δεδομένων, βάσεις βιολογικών δεδομένων, μοντέλα κ.α.). Υπάρχει πληθώρα και ετερογένεια προβλημάτων και δυναμική ανάδραση ανάμεσα στην επίλυσή τους και την παραπέρα ανάπτυξη των μεθόδων προσπέλασής τους (βλ. γενετικοί αλγόριθμοι, νευρωνικοί υπολογιστές κτλ.). Ο τίτλος ΠΕΖ αντικατοπτρίζει την ευρύτητα του γνωστικού/ερευνητικού αντικειμένου, που θέλουμε να περιλαμβάνει και ακαδημαϊκά και επαγγελματικά καθιερωμένα γνωστικά αντικείμενα εκτεινόμενα από την μοριακή (bioinformatics) μέχρι την ιατρική πληροφορική (medical informatics) αλλά και καινούργια δυναμικά αναπτυσσόμενα αντικείμενα όπως η νευροπληροφορική (neuroinformatics) και άλλα.

ΜΕΤΑΠΤΥΧΙΑΚΟΙ ΤΙΤ ΛΟΙ

Το ΔΠΜΣ οδηγεί στην απονομή:

1. Μεταπτυχιακού Διπλώματος Ειδίκευσης (Μ.Δ.Ε) στην «Πληροφορική Επιστημών Ζωής» με κατευθύνσεις:

α. Βιοπληροφορική

β. Νευροπληροφορική

γ. Ιατρική Πληροφορική

2. Διδακτορικού Διπλώματος

ΕΙΣΑΚΤΕΟΙ

Στο ΔΠΜΣ γίνονται δεκτοί πτυχιούχοι Τμημάτων Επιστημών Ζωής και Πληροφορικής και συναφών Τμημάτων των ημεδαπών Πανεπιστημίων και AΤΕΙ, σύμφωνα με το άρθρο 5 παρ. Ι2γ του Ν 2916/200 Ι ή αντιστοίχων Τμημάτων ομοταγών ιδρυμάτων της αλλοδαπής των οποίων το πτυχίο έχει αναγνωριστεί από το Δ.Ο.Α.Τ.ΑΠ

ΧΡΟΝΙΚΗ ΔΙΑΡΚΕΙΑ

Η χρονική διάρκεια για την απονομή των κατά το άρθρο 3 τίτλων ορίζεται ως εξής: για μεν το ΜΔΕ η ελάχιστη διάρκεια είναι 4 ακαδημαϊκά εξάμηνα, συμπεριλαμβανομένου του χρόνου εκπόνησης της διπλωματικής εργασίας, και όχι μεγαλύτερη από 8 ακαδημαϊκά εξάμηνα, για δε το ΔΔ είναι 8 κατ' ελάχιστο ακαδημαϊκά εξάμηνα (του χρόνου λήψης του οικείου ΜΔΕ προσμετρουμένου ως δυο έτη).

Διατμηματικό Πρόγραμμα Μεταπτυχιακών Σπουδών

σε "ΣΥΣΤΗΜΑΤΑ ΕΠΕΞΕΡΓΑΣΙΑΣ ΣΗΜΑΤΩΝ ΚΑΙ ΕΙΚΟΝΩΝ:

ΘΕΩΡΙΑ, ΥΛΟΠΟΙΗΣΕΙΣ, ΕΦΑΡΜΟΓΕΣ (Δ.Π.Μ.Σ.- ΣΕΣ)"

(http://www.upatras.gr/dsp)

Τα Τμήματα:

Μηχανικών Ηλεκτρονικών Υπολογιστών και Πληροφορικής (ΜΗΥΠ)

Φυσικής (Φ) του Πανεπιστημίου Πατρών

οργανώνουν Διατμηματικό Πρόγραμμα Μεταπτυχιακών Σπουδών.

Το Δ.Μ.Π.Σ. - ΣΕΣΕ απονέμει Μεταπτυχιακό Δίπλωμα Ειδίκευσης σε «Συστήματα Επεξεργασίας Σημάτων και Εικόνων: Θεωρία, Υλοποιήσεις, Εφαρμογές».

ΚΑΤΗΓΟΡΙΕΣ ΠΤΥΧΙΟΥΧΩΝ

Γίνονται δεκτοί απόφοιτοι των Τμημάτων Ηλεκτρολόγων Μηχανικών και Τεχνολογίας Υπολογιστών, Μηχανικών Ηλεκτρονικών Υπολογιστών & Πληροφορικής, Φυσικής και Πληροφορικής των Πανεπιστημίων της ημεδαπής, πτυχιούχοι άλλων αντίστοιχων τμημάτων ομοταγών ιδρυμάτων της αλλοδαπής, των οποίων το δίπλωμα ή το πτυχίο έχει αναγνωρισθεί από το ΔΟΑΤΑΠ., καθώς και πτυχιούχοι συναφών Τμημάτων των Α.Τ.Ε.Ι. Τη διαδικασία επιλογής επιβλέπει και χειρίζεται η Επιτροπή Επιλογής μεταπτυχιακών φοιτητών του ΔΠΜΣ - ΣΕΣΕ, η οποία συγκροτείται με απόφαση της Ειδικής Διατμηματικής Επιτροπής του ΔΠΜΣ - ΣΣΕΣΕ.

ΧΡΟΝΙΚΗ ΔΙΑΡΚΕΙΑ

Η χρονική διάρκεια του προγράμματος σπουδών ορίζεται σε 15 μήνες κατ' ελάχιστο και δεν δύναται να ξεπεράσει τα 3 έτη. Κατά τη διάρκεια των δύο πρώτων «διδακτικών εξαμήνων» οι υποψήφιοι παρακολουθούν τα προσφερόμενα μαθήματα. Το υπόλοιπο διάστημα αφιερώνεται στην εκπόνηση ερευνητικής «Μεταπτυχιακής Εργασίας».